Løgumkloster Refugium er en institution i Løgumkloster, der ligger i forlængelse af det gamle cistercienser kloster og Løgumkloster Kirke. Refugiet er åbent året rundt. Der er 47 værelser og fælles faciliteter. Man kan opholde sig på Refugiet i forbindelse med kurser, rekreation eller som arbejdsrefugium. Refugiet blev oprettet i 1960 af kirkelige og folkelige kredse fra hele landet. Bygninger ligger placeret umiddelbart syd for den store Løgumkloster Kirke, og er forbundet med denne via glasgang. I løbet af året afholdes en række programmer med kulturelt indhold, se Refugiets hjemmeside.